Srednjeveška

mesta

in

podeželje

Srednjeveška mesta

Nastanek srednjeveških mest

* Meščanske **naselbine** delimo na **trge** in **mesta**. **Razvijati** so se začeli v **začetku 11.** **stoletja** iz večih razlogov. **Največ** mest je bilo **v Italiji**, **Franciji** in **osrednji Nemčiji**.
* V začetku 11. stoletja si je **Evropa** končno **odpočila od vojn za širjenje vere**, najsi je bilo vero »potrebno« širiti med slovanskimi prebivalci ali med muslimani z Vzhoda [križarske vojne]. **Na** tedanjem »razvitem« **evropskem prostoru** je **prevladoval** **zaprt**, **avtarktičen** – **samooskrbni** – **zemljiškoposestni sistem**. Posebej značilna za to obdobje sta ***nerazvita trgovina*** in ***omejena obrt*** za potrebe fevdalca. **Oblast** v tem času **ni bila enotna** – fevdalec je dajal **zemljo** **v začasno ali trajno last** svojim **vazalom**; s tem je njegova moč počasi slabela, pa tudi **o pravih** »enotnih« **državah** **ne** moremo **govoriti**, saj je imel **vsak fevdalec** **svoj način** **sodne** in **upravne** **oblasti**.
* Med obdobjem **križarskih vojn** so se pojavile **težnje po povečanju ozemlja**. **Fevdalni** privilegirani **sloj** je **dobival** **vedno več** in več **pooblastil** in si ni več želel le sedeti v gradu in skrbeti za varnost dežele ali pa odhajati v boje za vero. Tudi same križarske **vojne so pospešile spremembe** v fevdalni strukturi, **trgovsko moč** pa so iz rok Arabcev in Bizancev **prenesle v roke italijanskih trgovcev**. Z odstranitvijo muslimanov iz Male Azije so se namreč **ponovno odprle nekdanje trgovske poti**. Prav tako **propade bizantinsko cesarstvo** in **težišče evropskega dogajanja** se preseli **na Zahod**. **Z vzhoda** se prenesejo **udobnejši način življenja**, **nove kulturne rastline** in **navigacijski aparati**, ki **izboljšajo transport** po vodi in kopnem.
* **Fevdalci** so med drugim **želeli** ***pestrejšo prehrano*** in ***luksuzna oblačila***. To jim je omogočilo **trgovanje z drugimi naselbinami**, predvsem z obalnimi, v katera so pogosto prihajali trgovci z Vzhoda. **Fevdalci** **so** prav tako svoje **gradove opremljali z** **luksuznim pohištvom**, in drugimi izdelki, ki pa so **za izdelavo od kmeta** **zahtevali** **preveč časa**. Tako so se **nekateri kmetje preselili v novonastajajoče naselbine** in se **pričeli ukvarjati z obrtjo**. Tako se razvije **sloj obrtnikov**.
* **Izboljšani način *obdelovanja zemlje***, ***uporaba pluga*** in ***konja*** so vplivali na **rast prebivalstva**. Svoj delež je pri tem dodala še **Cerkev**, ki je **spodbujala nataliteto**. Tako naj bi v **11. stoletju** v Evropi živelo od **30** do **35 miljonov ljudi**, do **14. stoletja** pa je ta številka narasla na **75 milijonov**.
* Tudi sami **fevdalci** so **spodbujali razvoj mest** – kot mestni gospodje so lahko **pobirali** **davke**, ter **prejemali** denar od **mitnin**, **mostnin, cestnin**... ter imeli druge ugodnosti, ki sta jim jih prinašala trgovina. **Mnogi mestni gospodje** [predvsem v Franciji], so po številu denarja bili **premožnejši** celo **od vladarja države**!

Razvoj mest

* **Nekatera mesta** so se **razvila s kontinuiranim razvojem**; ta mesta so namreč uspešno **preživela preseljevanje ljudstev**; **vanje** se je **naselilo** okoliško **prebivalstvo** in na prehodu iz antike v srednji vek so **taka mesta** postala **upravna središča**, **plemiški** oziroma **kraljevi** **dvor** ali pa kar **sedež škofije** [Oglej]. Te **antične mestne naselbine** so se ponavadi **ohranile ob obali** in se kar **hitro** začela **ukvarjati s prekomorsko trgovino** z **Vzhodom** in **Orientom**. Za taka mesta so bile pomembne naslednje značilnosti:
	+ **Niso se ločevala od okoliša**, ampak so v povezavi z njim tvorila mestno naselbino.
	+ V mestu so **poleg meščanov živeli tudi plemiči, duhovščina in kmetje**. Meščani so bili sprva nesvobodni, kmalu pa so dobivali vse več pravic
	+ V začetku se **niso obdajala z obzidji** in so **nastajala na zgodovinskih temeljih.**
	+ Kmalu **razvila samoupravo** – **statute**; **Židov ne izženejo**.
	+ **Župnije** so bile **v mestu**; njihov **nadrejeni** je bil **deželni knez**, ki pa je imel **omejena pooblastila**.
* Ta mesta so **pravim srednjeveškim mestom** postala **podobna** **z** **razvojem trgovine** in **obrti**. Taka mesta so se **razvila** predvsem **v Sredozemlju** na osnovi nekdanjih rimskih mest.
* **Prava srednjeveška mesta** so nastajala **s privilegiji**. To je bila **pravica do ustanovitve mesta**, ki jo je **podelil fevdalec**, **vladar** ali pa **Cerkev**. S podelitvijo privilegija so **postali mestni gospodje**. Prava srednjeveška mesta so bila **navadno obdana z obzidjem**, bila so **ločena od podeželja** v njih pa so **živeli meščani**. **Kmetje** so namreč **živeli na podeželju**, **plemiči** pa so uživali **v udobju gradov** [ki so precej spremenili podobo – iz utrjenih, nedostopnih utrdb so se počasi spreminjali v prave palače].
* **Po izvoru** ločimo **mesta** in **trge**. **Trg** je **manjši od mesta** in **nima obzidja**. Hiše so razmetane v strnjenem naselju. Trg **ima pravico do tržnih dni** in **sejmov** vendar ne v taki meri kot mesta.
* **Mesto** se je **razvilo iz trga**, ko je **fevdalec** moral **podeljevati** vedno **nove pravice** trgom. Mesta so **postajala tako vedno bolj neodvisna** in so se **poskušala izmuzniti vplivu tržnega gospoda**, ki jim je pobiral davke. **To** jim je **uspelo z razvojem** **samouprave**. **Nekateri trgi** so **postali mesta zaradi nevarnosti turških vpadov** in jim je **mestni gospod** pač **moral podeliti pravico do obzidja** ☺. Ta pojav je bil posebej **značilen za nastanek slovenskih mest**.
* Prva prava **srednjeveška mesta** so se **razvila** **pod utrjenimi gradovi** srednjeveških fevdalcev ali **ob obalah rek** ali na **dobro prehodnem ozemlju**, saj je bilo obdobje preseljevanja ljudstev mimo. **Niso** se **dosti** **razlikovala od vasi**. Ko je **fevdalni gospod** dobil **veliko oz. preveč izdelkov**, jih je **začel prodajati**. Taka **območja, kjer je bilo na kupu dosti ljudi** so bila **zanimiva za potujoče trgovce**. Zato je **zemljiški** **gospod** **naselbini** **podelil** posebne **ugodnosti**, npr. ***obrtne in trgovske dejavnosti***. **Sezidati** je **moral** tudi **cerkev**; s tem je v mestu delovalo tudi župnišče. **Naselbina** je tako **dobivala vedno višje privilegije in nazive**, **nazadnje** je postala **trg** in **nato** **mesto**.
* Sprva so **naslove** lahko **podeljevali** le **vladarji** in **nadškofi**, potem pa so **nemškega** **cesarja** **deželni knezi** **prisilili**, da jim je **podelil pravice do ustanavljanja mest**. To se je zgodilo v **½ 13. stoletja**. **Konec 13. stoletja** je tako **število mest** preseglo številko **2000**.
* V mestu **osnovna premoženjska enota** ni bila več zemlja temveč **denar**. **Meščani** so **izdelovali blago za trg**, na katerem so **ga prodajali za denar**. Pogosto je bilo v uporabi **denarno – blagovno gospodarstvo**; trgovec je prodal blago za denar, da je z njim lahko kupil drugo blago.
* **Na Slovenskem** so tipična **srednjeveška mesta** nastajala **v 13. in 14. stoletju**, na **Koroškem** že **v 11**.,  **obalna** **mesta** pa **v 12. stoletju**.

Mesta po Evropi

* **Italijanska mesta** so se v glavnem **razvila ob obali**; izjema je bilo **Milano**, ki je ležalo **na središču pomembnih trgovskih poti**. **Benetke, Pisa** in **Genova** so tako postale **vodilna mesta v Evropi**. Prav tako so jim na roko šli **stalni spori med** **nemškim cesarjem** in **papežem**. Ta priobalna **mesta** so **tekmovala med seboj** in so pogosto imala **ekspanzionistično politiko** in se širila v prave male države. Ta mesta **postanejo mestne republike**, **meščani** volijo **mestnega kneza** in **sodnika** iz vrst najpremožnejših in **imajo** **mali** in **veliki mestni svet** [to je pomembno za kasnejši razvoj dvodomnega parlamenta]. Primer za to je **Beneška republika**, ki je **segala na** **slovensko ozemlje** in je obsegala vzhodni Jadran ter nekatere grške otoke. **Obvladali** so **trgovske poti** na Kitajsko ter Orient ter so dokaj **kmalu začeli z razvojem** **založništva in manufakture**.
* **V Franciji** so **mesta** nastajala **v glavnem na antičnih podlagah**. Ker je bila dežela **močno razdrobljena** so imeli **težave** **pri** mestni **samoupravi**. **Povezovala** so se **v** **komune** – **zveze meščanov** v boju proti posvetnim in cerkvenim velikašem. **Nekatera** **mesta** so se lahko tudi **odkupila** in si tako **pridobila neodvisnost**. V Franciji so **nekatera mesta** dobila **neodvisnost**, ki jim jo je **podelil kralj**. T.i. **škofijska mesta** so dobila **neodvisnost**, ker se je **kralj** **želel znebiti vpliva škofa**, ki je mestu dal pravice. **Škofe** je namreč **preko papeža postavljal nemški cesar** ☺.
* **V Angliji** so **mesta** v glavnem **nastajala po 12. stoletju**, ko so se **na oblasti** utrdili **Normani**. Tukaj so se **mesta** skupaj **s fevdalci** **borila** **proti kraljevi centralistični** **oblasti**. Meščani skupaj s fevdalci **dosežejo svobodno trgovino**, **svoboščine** pa imajo **zapisane** **v Magna Carta Liberatum** – *veliki listi svoboščin* [1215]. To je bila **osnova** **za** kasnejši **nastanek parlamentarizma**. Izjema med mesti je bil le **London** – **kraljevo mesto**, ki je imelo **pravico do trgovanja brez carin**. Tako je **kralj** namreč **hotel oslabiti plemiče**. V Angliji se je oblikovala **zveza petih pristaniških mest** [**Cinque Ports**], ki je **nadzorovala Rokavski preliv** in angleške kralje oskrbovala z ladjami in posadkami. Vsa **ta mesta** so imela **kraljeve privilegije** – oproščena so bila davkov in imela predstavnike v parlamentu.
* **V RNC** je **vladala razdrobljenost**. Več kot **200 grofij** in **7 volilnih knezov**, ki so volili kralja je opravilo svoje in **mesta** so **stežka pridobivala samoupravo**, dokler **na** **kralja** niso dokončno **pritisnili volilni knezi** in ga prisilili, da je **tudi drugim knezom** **podelil pravico do podeljevanja mestnih pravic**. Za RNC so značilne tudi **posebne mestne zveze**, npr. **Hansa**. Hansa je bila **gospodarska zveza**, katere **cilj** je bila **zaščita** in **pospeševanje** **lastne** blagovno – denarne **trgovine** ter **odstranitev** **konkurence**. **Nadzirali** so **trgovino od Flandrije do Prusije** in so **želeli doseči** **neodvisnost severnonemških mest**. **Ohranila** se je **do** leta **1668**, **obsegala** pa je približno **100 severnonemških mest** pod vodstvom Lübecka. V osrednji Nemčiji je nastala t.i. **švabska zveza** [1376]. **Obsegala** je **80 mest** in je s svojo močjo lahko **kljubovala** celo **bavarskemu vojvodi**. **Zveze** so **nastajale** zato, **ker se meščani niso imeli na koga obrniti**, ne na cesarja [kot v Franciji], niti na fevdalca, ki je imel velika pooblastila.
* Sama **mesta povzročijo razpad srednjeveške fevdalne družbe**; omogočijo centralizacijo države ter **imajo močan birokratski aparat**. Fevdalizem že v svoji osnovi ni mogel preživeti, saj je bila zemlja vir premoženja, v mestih pa je to denar. Prav tako se razvijeta **2 nova** **poklica** – **obrt** in **trgovina**. Tudi naturalno **samozadostno gospodarstvo** **ni** več **dovolj**, saj je potrebno trgovati. Zato se **v** obdobju **11. – 15. stoletja** zgodi **prehod** iz **naturalnega** v **blagovno** in naprej v **denarno gospodarstvo**.
* Tudi s političnega vidika je to zelo pomembno obdobje; **vladar si prizadeva odpraviti** **fevdalni** in **politični** **partikularizem** [nastal zaradi podeljevanja fevdov] in **želi** ustanoviti **najemniško/poklicno vojsko**, ki bi **utrjevala centralistično politiko** z enotnim gospodarstvom.
* **Nekateri vladarji** si uspejo **v mestih pridobiti** tako **politične** kot **gospodarske** pravice. Tako si **utrdijo oblast** in **vladajo kot absolutisti** [Španija, Francija, Portugalska].
* Vzporedno **z nastankom mest poteka srednjeveška kolonizacija** in reorganizacija podeželja. **Uvede** se **triletno kolobarjenje** s praho, **železen plug**, **krčenje gozdov** [kolonizacija] ter **funkcija kmetije** kot **temeljne proizvodne enote**..

Mestni gospod in mestne pravice

* Kot smo že prej ugotovili, je **mesto nastalo na ozemlju zemljiškega gospoda** – plemiča, vladarja, nadškofa... – ki je **po ustanovitvi mesta** **postal** **mestni gospod**. Mestu je **moral podeljevati vedno nove in nove pravice** in **privilegije**, saj je bilo **v** njegovem **interesu**, da v mesto pride **čimveč ljudi**; to je zanj pomenilo **večji dobiček**. Prav tako je mestni gospod podeljeval pravice, **določal** je **mestni svet** in **sodnike**.
* **Mestne pravice** **veljajo za meščane, obrtnike** in **trgovce**, hkrati pa so prepovedane tistim, ki meščanskih pravic nimajo.
1. **Pravica do osebne svobode meščana** – vsak človek, ki se je zatetekel v mesto je po enem letu postal osebno svoboden. Prav tako je meščan imel svobodo gibanja in ni imel nad seboj nadrejenega gospoda kot kmet. Meščan je bil na družbeni lestvici višje od svobodnega kmeta.
2. **Pravica do obzidja in obrambe** – za **obzidje** je skrbel mestni gospod, **utrjevali** pa so ga predvsem **Židje** in **okoliški kmetje**. Obzidje je simbolično ločevalo mesto od podeželja – zunaj mestnega obzidja so meščani imeli svoje njive, kjer so pridelovali hrano za vsakdanje življenje. Ker so obzidje utrjevali tudi **kmetje**, so se **imeli pred napadom pravico zateči v** **mesto**. Mesto je bilo precej odvisno od kmetov, saj so le – ti skrbeli za prehrano. **Za** **vojsko** v mestu je **moral skrbeti mestni gospod**.
3. **Pravica do mestnega grba in pečata** – tako grb kot pečat sta bila razpoznavna znaka mesta, navadno sta temeljila na kakšnem svetniku ali pa dogodku/osebnosti. Dandanes so še ohranjeni predvsem na registrskih tablicah. **Večja mesta** so **imela celo svoje kovnice denarja**. Najstarejše slovensko mesto so Breše, ki so dandanes v Avstriji.
4. **Pravica do mestne samouprave in sodstva** – to bomo razložili malo kasneje

Mestna samouprava

* **Mestna avtonomija** [samouprava] je bila **najpomembnejša politična pridobitev** **meščanov**. Najprej je bila **značilna za sredozemska mesta**, **kasneje** pa tudi **za druga** **mesta**. **Boj za samoupravo** so si **mesta** lahko zagotovila šele, ko so bila **finančno** **močna** in **stabilna**. Sama **samouprava** je postopek, na koncu katerega se **funkcije** ***mestnega gospoda*** **prenesejo na *mestni svet***. To so lahko storili tako, da so se **od mestnega gospoda odkupili**. V osnovi poznamo **ožji** [bogati trgovci z večjo možnostjo odločanja] in **zunanji mestni svet** [trgovci in obrtniki].
* Mestna **samouprava** pomeni dokončno **osvoboditev od mestnega gospoda** in **ločitev** **vojaške** in **civilne uprave**. Mesta z **lastno samoupravo** so imela **mestne svete**, ki so **urejali davčno in finančno politiko**, **zdravstvo**, **izobraževanje**, **obrt** in **trgovino**. **Denar** za politiko **dobijo od davkov**, ki sestavljajo glavni del mestnega proračuna. Davke **plačujejo** le **meščani**, **plemstvo** pa **ne**. **Mestne sodnike** so **določali meščanje** in ne več mestni gospod. **Meščani** so prav tako **volili tudi mestni svet**. Ti so bili **različnih oblik** - v Italiji so bili na oblasti konzuli, v Benetkah je bil najvišje dož, mestni sveti pa **sestavljeni iz meščanstva**, vendar so jih **kasneje izpodrinile** **bogate meščanske družine plemiškega izvora** – **patriciati**, medtem ko so v celinskih mestih mestnih svetih bili »pravi« meščani. **Plemiči** v mestnih svetih **niso imeli pravice odločanja**.
* **V slovenskih mestih** je **mestni sodnik** ostal **do 14. in 15. stoletja**, **na Primorskem** pa so se **v mestni svet** **vključevalo** mestno plemstvo – nobiles.
* **V večini mest** je deloval tudi **mestni svet**. To je bil organ samouprave, ki ga je sestavljalo **12 – 24 članov**. Sestavljali so ga **patriciji** in **trgovci**, od 14. stoletja pa **cehovski mojstri**. Osrednja osebnost mesta je bil **mestni sodnik**, ki je **reševal spore**, nosil ključ od vrat... **Navadno** je bil [vsaj za tiste čase ☺] **zelo izobražen**. **Določal** je **mali svet** [6-8 ljudi] - to so bili **pisar, blagajnik**,... ki so **pomagali sodniku upravljati** **mesto**. **Uprava** je imela še **več** nižjih **uslužbencev** [stražar, birič, sel...].
* **O mestnih pravicah** in njihovi dodelitvi mestu je **sprva odločal fevdalni gospod** in jih **mestu dodelil ustno** v obliki **privilegijev**. Ti privilegiji so se kasneje zapisali. **Nekatera mesta so razvila statute** – **posebne mestne zakonike**. Statut je **najtrdnejša oblika privilegija** in **določa lastnino nad mestom**, upravljanje, pravice, dolžnosti... Statuti so **veljali tako za fevdalca kot za meščane**.
* **Z nastankom mest** se je **razširil** tudi **birokratski aparat**. **Pravo** se je **naslanjalo** **na rimsko**, **uradniki** pa so bili ponavadi **izobraženi ljudje** iz **nižjih slojev**, ki so **delali** izredno **dosledno**. Tako **vladar** ni imel vse oblasti v svojih rokav in je **moral** **upoštevati** »***glas ljudstva***« – **stanove** ali pa **parlament**. Prvi deželni stanovi so sklicani v Franciji leta 1302.

Sestava prebivalstva

* **V mesto** fevdalne vezi niso segale, tu so bili **vsi ljudje svobodni**. Ni pa bil vsak prebivalec mesta **meščan** – če se je **v mestu rodil**, **se tja poročil** ali pa si **v mestu kupil hišo**. Sicer si **lahko bil prebivalec mesta**, **nisi pa bil meščan** in imel meščanskih pravic. Tudi **plemstvo** in **duhovščina** **niso mogli postati meščanje** – meščani jim niso dovolili še enkrat prevzeti oblasti v svoje roke.
* **Pravi meščani**: to so bili **trgovci**, **bančniki** in **obrtniki**. V ta sloj so spadali še najrazličnejši **storitveni delavci** [ranocelniki, lasuljarji, vaditelji, varuške...], **kulturni** in **razvedrilni delavci**, kiparji, pisatelji, poeti... če so le **izpolnjevali katerega od** zgoraj naštetih **pogojev**. **Uživali** so **vse mestne pravice** Če so imeli dovolj denarja, so si **lahko kupili plemiški naziv**.
* **Plemeniti, a brez mestnih pravic**: **plemstvo** in **duhovščina** sta imela poseben status. To so **navadno** bili **mestni gospodje** ali pa **založniki** [tudi plemiči so ugotovili, kje je zaslužek]. **Živeli** so **na gradovih in samostanih izven mesta**, kjer so jim **zemljo obdelovali** podložni **kmetje**. Lahko so nosili draga kamne in živopisne obleke ter krzno.
* **Judje**: Judje so **poseben sloj**; imajo **poseben status** – **mestni gospod** jim **dovoli**, da se **ukvarjajo z bančništvom**. Imajo tudi **pomembno vlogo pri obrambi**, saj na njih temelji **vzdrževanje obzidja**. Okoli leta 1500 so izgnani iz mest.
* **Brez mestnih pravic**: v ta sloj spadajo **služabniki** in **delavci**, **vajenci**, **brezposelni**, **berači**, **pohabljenci** in **druga sodrga**, ki ni mogla izpolnjevati katerega izmed treh pogojev. Ta sloj je predstavljal **družbeno dno mesta**.

Podoba srednjeveških mest in življenje v njih

* **Največja mesta** so nastajala **na trgovskih območjih**, največja so imela **50 – 80 tisoč prebivalcev** in so **sprva** tvorila **majhen del prebivalstva**, kar pa se je začelo obračati v 14. stoletju. Slovenska mesta so imela 2 – 5 tisoč prebivalcev.
* **Tipična srednjeveška mesta** niso imela urbanističnih težav – to je povsem jasno, saj tudi **urbanističnih načrtov niso imela** ☺. Bila so **brez kanalizacije**, **vodovoda** in **tlakovanih cest**. Zaradi **neustreznih higienskih razmer** so v njih pogosto izbruhnile **nalezljive bolezni**, ker pa so bile tudi hiše zgrajene precej skupaj so **nekatera mesta** [večkrat ☺☺] **pogorela do tal**.
* Mesta so bila **na gosto naseljena**, **zavarovana z obzidjem** in **obrambnim jarkom**, prek katerega je vodil dvižni most. **Hiše** so bile **visoke in lesene** ter navadno **pokrite** **s** **slamo** ali skodlami. **Jedro mesta** je bil **trg s cerkvijo**, **mestno hišo** in **vodnjakom**. Na trgu so bile **uteži** in **sramotilini steber** – **pranger**. Usmrtitve so se izvrševale zunaj mestnih vrat.
* **Razsvetljava** je bila **slaba** ali pa je ni bilo – **svetili** so si **z baklami**, kar je povečevalo možnost požarov. V mestih so imeli **organizirane** tudi **požarne službe**. Še nasvet kako prepoznamo srednjeveško mesto – pogledamo ime najbližje cerkve; če je posvečena svetemu Florijanu [zavetniku gasilcev], je mesto skoraj zagotovo še iz srednjega veka
* **Ceste** so bile **netlakovane**, **blatne**, **po njih** so **zlivali izplake** ter vso mogočo svinjarijo. Zaradi slabe higiene so bili **pogosti izbruhi nalezljivih bolezni**. **Komunalno** in **požarno** [ter vrsto drugih] **službo** je **organiziral mestni svet**. **Pomembna** sta bili predvsem **inšpekcija** **za trgovanje** in **služba za nadzor pravic** iz statuta.
* **Obrambo** so si zagotavljali **z vzdrževanjem obzidja**. To je bil tudi ***največji strošek mesta*** – **vsi** meščanje so **plačevali davek** v ta namen. Obrambo je **dopolnjevala mestna straža** [policija], ki je bdela nad vrati v mesto ter **preprečevala kriminal** in **komunalna služba**, ki je skrbela za čistost ☺☺☺ mesta.
* Ljudje so **bivali v dvonadstropnih hišah**. **Čimvišji status** si imel, **več denarja** si zaslužil in **boljšo opremo** si si **lahko privoščil**. **Hiše** **bogatašev** so bile **v posebnih četrteh** in so bile navadno [vsaj pritličje] pozidane. **V kuhinji** je bilo **ognjišče**, dimna **napa**, **klopi**, **miza** in **skrinje** za shranjevanje. **V spalnicah** so bile **postelje** in skrinje za oblačila.
* **Higiena** je bila **na nizki ravni**. **Umivali** so se **z deževnico**, ki so jo zbirali v čebrih **ali** pa so **vodo prinesli iz vodnjakov**. Včasih so **celo šli v javno kopališče**. Las si niso umivali, **zobe** pa so **prali z mešanico vina in vode**. Pogoste so bile **številne bolezni** – **kuga** in **gobavost**. Poznali so **zdravnike**, **ranocelnike**, **padarje** in **zeliščarje** - k zadnjim so ze najbolj množično zatekali – **vraževerje** je pač opravilo svoje. **Nalezljive bolezni** so se **širile** do te mere, da so **v mestih ustanavljali karantene za tujce.**
* **Delovni dan** meščana je trajal **od 5. do 20. ure**, razen ob nedeljah in cerkvenih praznikih. **Med delom** je imel **čas za** opoldansko **kosilo**. Ob večernem življenju so se zapirale tudi gostilne; **pomankanje zabave** so **nadomestili ob sejemskih dneh** in praznikih.
* **Temeljna enota** v življenju meščana je bila **družina**. Vse **odločitve je sprejemal oče**, **uveljavljena** je bila **delitev dela po spolu** – **dečki** so se **navajali na očetov poklic**, **deklice** pa so **gospodinjile**. **V mestih** so dečki **morali obiskovati mestne šole** do 14. leta. **Oče** je prav tako **izbiral partnerja za svojo hčer**. Dečki so se poročali z 14imi leti, deklice pa z 12imi.
* **Prehrana** je bila **manj pestra od plemiške**; sestala je iz **žit**, **kruha,** **mesa**, **sira** **zelenjave**. **Razlikovala** se je [spet], **po premoženjskih razlikah**. Za sladilo so imeli med, hrano so že solili, pili so vino. Imeli so tri obroke, poznali pa so le nož in žlico.

Gospodarstvo srednjeveških mest

Obrt

* **Razvoj obrti** je **pogojen s fevdalcem**; **svet** je **doživljal** **gospodarski napredek**. V 11. stoletju so **z Vzhoda** prišli **mlin na veter**, **vodni mlini**, **kompas**, **smodnik** ter **papir**, **sodobna poljedelska tehnika** in **pogostejša uporaba železa in jekla** – vse to je potreboval **fevdalec**, če je **želel** na posestvu **doseči večji izkoristek zemlje**.
* **Nekateri kmetje** so **obvladali določena znanja**, npr. **kovaštvo**, **čevljarstvo**... ali pa **posedujejo nekatere dobrine** [mlin – uporablja se v oljarnah, žagah, stružnicah...]. **Najboljšim fevdalec dovoli ukvarjanje** s tem, kar najbolj znajo – temu rečemo **obrt**. **Svoje izdelke** so **menjali** **za denar** **ali** pa za kmečke **izdelke**. **Iz naturalnega** gospodarstva se **preide k blagovno – denarnemu**. S tako specializacijo postanejo domači izdelki cenejši kot če jih je treba uvažati.
* **Fevdalec** je te **obrtnike s trgovci** [ti so skrbeli za distribucijo] vred **izoliral od kmetov** v **naselbine** [trge, mesta], ki so imela **posebne pravice**. Tako so **obrtniki** **svoboden sloj**, ki pa **fevdalcu** **plačuje davke** v denarju, kar je za ta čas bolj prikladno. **Med obrtniki** vlada **konkurenca**. Sam **trg** je pravzaprav **zemlja**, ki jo fevdalec da **v** »**najem**« **trgovcem in obrtnikom**. **Na takšnih** tržno zanimivih **območjih** nastajajo **mesta**. **Trgovci kupujejo izdelke od obrtnikov** ter jih **prodajajo naprej v tujino**.
* **Obrtniki** so bili **najštevilčnejši sloj meščanov**. Najprej so bili **živilski** in **oblačilni** **obrtniki**. To so bili **peki, mesarji, mlinarji, krojači**..., ki jih je **fevdalec potreboval za oskrbo fevda**. Tem so se pridružile še **storitvene** in **umetelne obrti** – **ključavničarji, steklopihači, zidarji, mizarji, kovači**..., ki pa so postajali pomembni šele z razvojem mest. **Proizvajali so luksuzne izdelke**, ki pa niso bili nujni za razvoj mesta, saj so jih lahko uvažali s trgovci.

Cehi

* **Cehi** so se **razvili iz poklicnih skupin obrtnikov** ali pa iz **verske bratovščine**. **Člani** cehov so bili **obrtniki iste ali pa sorodne stroke**, ki so se **združevali** **zaradi** **zavarovanja poklicnih interesov**.
* Cehi se **najprej pojavijo v italijanskih mestih** v **12. stoletju**, v Nemčijo in Francijo pa pridejo v 13. stoletju. **Mestne uprave** so jih **želele prepovedati**, a so jih potem, ko so se z njimi dogovorile o primernih cenah za prodajo meščanom le dovolile.
* V ceh naj bi se **vključil vsak obrtnik neke stroke**. Cehi so **imeli svoja pravila**, ki jih je **oddobril mestni gospod**. **Določali** so tudi **stopnjo kvalitete nekega izdelka**, **dolžino delovnega dne**, cene izdelkov, način življenja, **komu izdelke prodajati** [katerim trgovskim družbam]... Ta **pravila** so bila nato **zapisana na listinah**. Kazni so bile navadno denarne. **Cilj ceha** je bilo **živeti stanu primerno**.
* Cehi so imeli prav tako **pomembno vlogo v cerkvi**. **Naročali** so posebne **maše**, **sodelovali v procesijah** ter **pomagali** **pri gradnji**/obnavljanju **cerkve**, **pomagali** **sirotam in bolnikom**. Imeli so svoje **zavetnike** [npr. gasilci... ☺]. **Člani ceha** so si **med seboj pomagali** – če je nek obrtnik umrl ali propadel je ceh zagotavljal denarno pomoč vdovam ali propadlim.
* **Nekateri cehi** so bili **znani** tudi **po** **vojaških enotah** – te so bile **namenjene** **obrambi mesta**. Cehi so **imeli** svoje **zastave**, **zbirali** pa so se **v posebnih cehovskih hišah**. Še danes imamo **v spomin imena ulic/mostov**, kjer je neka obrt prevladovala – **Čevljarski most, Židovska steza**...
* **Cehi** so skozi desetletja **postali tako močni**, da so **imeli** nad svojim področjem celo **monopol**. **V 14. stoletju** **niso mogli pokriti vedno večjih potreb trga** in so posledično **zatirali gospodarski napredek** – poleg tega, da so imeli **toga** in **neživljenjska pravila** – in bili nato celo **prepovedani** s strani vladarjev. **Nekateri cehi so se spet obdržali skozi stoletja** [prostozidarji].
* **Mojstri** so imeli **vajence** in **pomočnike**. **Vajenci** so **opravljali nižja dela** in so se šele **priučevali za poklic** ter opravljali kar jim je naročil mojster [in ponavadi ni bilo v zvezi z obrtjo ☺]. **Niso bili plačani**, dobili so le hrano in prenočišče. **Pomočnik** si lahko **postal s pomočniškim izpitom**. Pomočniki so bili [slabo] **plačani** in so bili **včlanjeni v ceh**. Šele z potrpljenjem mu je **lahko ceh dovolil opravljati mojstrski izpit** – ali pa tudi ne ☹. **Pogosto je očetovo delavnico podedoval** **sin**, ki pa ni bil nujno najsposobnejši za to obrt ☺. Tudi **ko je pomočnik postal mojster**, še ni bilo nujno, da je **odprl delavnico** – za to je **potreboval** **kapital**...
* Cehi so **omejevali število mojstrov**, ne pa tudi vajencev in pomočnikov. Ti **nezadovoljni prebivalci** so bili tako **večkrat odgovorni za razne družbene nemire**.

Trgovina

* **Poklic trgovca** in obrtnika je posebej **značilen za obdobje srednjeveških mest**, saj je ta sloj predstavljal večino meščanov, ki so v mestih živeli.
* **Poklic** trgovca je bil **značilen** že za obdobja **pred srednjeveškimi mesti**, a šele v tem času je dobil poseben status – **trgovci** so **imeli posebne pravice in dolžnosti**, **navadno** pa je šlo za **ljudi z velikim začetnim kapitalom**. Trgovci so se **ukvarjali s tranzitno trgovino** in to **na treh glavnih področjih**: **sredozemskem, baltiškem in zahodnoevropskem prostoru.**
* **Poklic trgovca se je lahko uveljavil iz naslednjih razlogov**:
	+ **rast prebivalstva** in posledična **potreba po luksuznih izdelkih**
	+ **kovnice denarja** 🡪 denar postane glavna dobrina
	+ **pestrost blaga**, ki prihaja z Vzhoda
	+ **začetki zgodnjekapitalistične proizvodnje**
* **Trgovina** **doživi** svoj **razmah že v karolinškem času**; predvsem so bili to **trgovci na velike razdalje** [*svilna in dišavna pot*]. Svoje **blago** so lahko **prodajali po vaseh** [mest tedaj še ni bilo], **pristaniščih**,... **ob določenih dneh ali obdobjih** – **sejemskih dneh.**
* **Vladar** je **trgovce lahko proti plačilu vzel pod svojo zaščito** (jih oskrbel z vojaškim spremstvom) ter jim **podelil** **privilegij** **za trgovanje** po njegovem fevdu. **V karolinški dobi** se je **trgovalo** predvsem **s soljo, živili, žiti, sužnji** ter **lesenimi** in **kovinskimi izdelki, medom** in **voskom**. V 9. stoletju se je trgovina **zaradi** novih **vpadov** **omejila na vrednejše in dražje blago**. Sprva **izdelke** **kupujejo z zlatom**, ki so ga pripeljali iz Afrike, z **razmahom kovnic** začnejo kovati prve **srebrne**, **bakrene** **kovance**, ki postanejo **plačilno sredstvo**
* **V visokem srednjem veku** je porast prebivalstva povzročila **razmah trgovine** – **oživljale** so **stare** in že **pozabljene prometnice in poti**. **Kupovati** in **prodajati** je bilo treba tako **z žitom** in **drugimi živili**, kot tudi z **luksuznimi izdelki** z Orienta in Vzhoda. **Oživela** je **trgovina na srednje razdalje** [npr. Italija - Francija], **menjava blaga** pa je potekala celo **prek alpskih prelazov** [Brenner] ter **po rekah** – predvsem Donavi in Renu. Z razvojem srednjeveške trgovine **naturalno gospodarstvo** **zamenja** **blagovno – denarno gospodarstvo**.
* **Trgovci** so morali imeti že **v osnovi veliko denarja** – **potrebovali** so ga **za nakup blaga**, **ladje** ali **tovorno vprego**, **cestnine, mitnine, mostnine** **ter** seveda **oboroženega vojaškega spremstva**, ki jih je ščitilo pred roparji ali gusarji. Poleg tega so jih **v tujih mestih ovirala** še **pravila** in **določbe**, **ki so ščitila domače trgovce**. S svojim premoženjem in vplivom si kmalu pridobijo tudi možnost političnega odločanja.
* **Kasneje** se **razvije** tudi **trgovina na drobno**. To pomeni, da so **trgovci odhajali v velika sejemska mesta**, npr. Benetke in tam **kupovali izdelke po grosističnih cenah** ter jih **za višjo ceno prodajali doma**.
* **Transport** je **potekal po rekah**, **morju** in **kopnem**. Revolucionaren **napredek** so bile **vzdržljivejše** in **hitrejše pasme** **živali**, podkovanje konj in **novi načini vprege**. Srednjeveške **prometnice** so se najbolj **razvile ob starih antičnih prometnih poteh**. **Najprometnejše območje** je bila **osrednja Nemčija** in **Francija**, saj so se **tam prepletale trgovske prometnice** z vzhoda, severa, juga in zahoda.

Sejmi, sejemska in trgovska območja in trgovske zveze

* **Sredozemsko območje** – to so **pristanišča** v **Španiji**, **Franciji**, **Italiji** in **Grčiji**. Najuspešnejši so bili seveda **Italijani**, **obvladovali** so **klasične trgovske poti** do Orienta in Vzhoda [**svilna** in **dišavna** **pot**]. **Mesta v notranjosti** so **zalagali** z **ribami**, **soljo**, **vinom** in **drugimi** [**pri**]**morskimi** **produkti**, **začimbami**, **kožami**... Te stvari so v velikem delu tudi **izvažali v** 🡺
* **Francosko sejemsko območje** – **obsegalo** je **Šampanjo**, **Artois**, **Flandirjo** in **Brabant**. Tam so se vršili vsi **pomebni sejmi** in to območje zato velja za **največje shajališče kapitala**. Tam so se **postavljale izklicne cene za vso Evropo**. Trgovalo se je predvsem s **suknarskimi izdelki**, **sirom** ter **prvovrstnimi vini**.
* **Baltiško – severnomorsko območje** – obsegalo je **Skandinavijo**, **Poljsko** in **Rusijo**. Ta območja so imela tako **kopenske** kot **morske** **poti**. Pomembna **središča** so bila **Novgorod**, **Talin** in **Kijev**. **Trgovali** so predvsem **z** **voskom**, **jantarjem**, **kožami**, **medom** in **žitom**. **Morska povezava** z severnonemškimi mesti je **omogočala razvoj prvih slovanskih pristanišč**.
* **Hanzeatsko območje** – obsegalo **območje** **ob** **reki** **Ren** in **Baltiku**. **Središče** je bilo v **Lübecku** in **Hamburgu**, **trgovali** pa so praktično **s celo Evropo**. To se vidi po tem, da si tam lahko dobil celo paleto kovancev, od arabskih do bizantinskih.
* **Trgovci** **imajo** prav tako kot obrtniki **svoje cehe** in **združenja**. Trgovci nekega mesta skupaj nabavljajo, prodajajo in manjavajo. V RNC so takim **združenjem trgovcev** **enega** **mesta** rekli **gild**. Nekateri trgovci se povežejo v **karavane** – to je **skupina** **trgovcev**, **ki** zaradi lažje obrambe **skupaj potuje**, a **prodajajo vsak zase**. **Dogovorjeni** so za **cene**, tako da si ne ustvarjajo konkurence.
* **Trgovci** so **nadzorovali tržišča**, **mere** in **uteži**. Nekateri trgovci so se **povezali** celo **v** **trgovske družbe**. Tako je **več ljudi vložilo denar v nek posel**, ki je omogočal vrtoglave dobičke; tako se je kapital hitreje povečeval. Taka **družba** je nato lahko **dobivala** vedno **nove privilegije**, nekatere so nad prodajo nekega produkta dobili celo **monopol**. **Monopol** je **pravica do trženja ali izkoriščanja neke naravne dobrine**. To so lahko **kupili od vladarja**, ta pa jih je moral v zameno **ščititi pred kršitvami**. V zameno za plačilo so monopolisti lahko dovolili še nekaterim manjšim trgovcem, da so se ukvarjali s prodajo tega produkta.
* **Severnonemška** **mesta** so se povezale v **Hanso**. Hansa je bila **gospodarska zveza**, katere cilj je bila **zaščita** in **pospeševanje** **lastne** blagovno – denarne **trgovine** ter **odstranitev konkurence**. Nadzirali so trgovino od Flandrije do Prusije in so želeli doseči neodvisnost severnonemških mest. Ohranila se je do leta 1668, obsegala pa je približno 100 severnonemških mest pod vodstvom Lübecka.
* **Sejmi** so bili **najpomembnejše konkurenčno središče trgovcev**. Poznali so **več vrst** **sejmov**, za Evropejce pa so sejemski dnevi predstavljali **prostor zabave** in **druženja** ter **izmenjave informacij**. Za trgovce so to bili prostori, kjer so se družili in izmenjavali blago ter informacije.
* **Tipi sejmov:**
	+ **Tedenski sejmi** – na njih so se meščani oskrbeli s potrebnimi živili in predmeti za krajši čas.
	+ **Letni sejmi** – na teh sejmih so se prodajali vsi mogoči predmeti, od luksuznih do vsakdanjih. Teh letnih sejmov je bilo več, ponavadi so bili na določene dneve, ki so sovpadali s cerkvenimi prazniki.
	+ **Namenski sejmi** – te sejmi so značilni predvsem za Francijo [vinski sejmi] ter Nemčijo [živinski sejmi]. Na njih se je trgovalo le z enim določenim izdelkom.

Trgovske pravice

* Vsako **mesto je ščitilo svoje trgovce** in je **drugim onemogočala trgovanje**, saj bi to pomenilo **odtok denarja** iz mesta.
1. **Prepoved trgovine na drobno** – tako se trgovcu, ki je prišel v mesto ni izplačalo ponujati produktov, ki jih je mesto imelo dovolj, saj ne bi ustvaril dobička. Tuji trgovci so pogosto morali plačevati visoke davke.
2. **Omejevanje trgovanja na določene dneve**
3. **Pravica do tedenskega in letnega sejma** – na **tedenskih** sejmih je bila uveljavljena **trgovina na drobno**, medtem ko so na velikih, letnih sejmih [ki so se jih navadno udeleževali trgovci od daleč] bile v veljavi grosistične cene. Ob tedenskih sejmih so lahko kmetje prišli prodajat v mesto domačo kmečko obrt.
4. **Pravica do skladiščenega blaga** – **blago** morajo tuji trgovci najprej **ponuditi** domačim trgovcem **po grosističnih cenah**, **plačati** morajo **pristojbnino za skladišča**, s čimer se polni državna blagajna. **Tuji** trgovci **ne** **smejo** iz mesta **izvažati denarja**, ampak morajo **kupiti neko blago**, ki ga lahko potem prodajo v domačem mestu.
5. **Pravica do uporabe trgovske poti** in **pobiranja mitnine in mostnine** – če je trgovec želel priti čez neko območje je moral uporabljati ceste ter mostove. Za te je moral plačevati določene pristojbnine, na posebnih mitnicah [pogosto na vhodih v mesto] pa so plačevali mitnino.
6. **Pravica do tržnega miru** – vladar je moral trgovcem omogočiti nemoteno delovanje ter jim zagotoviti oboroženo spremstvo.
7. **Prepoved ukvarjanja z obrtjo in trgovino izven mesta** – ljudje na podeželju v krogu 7,5 km izven mesta se z obrtjo in trgovino niso smeli ukvarjati.

Denar in denarno poslovanje

* Vsak **fevdalec** je imel **pravico kovati svoj denar**. To pravico so **sprva** **imeli** samo **vladarji**, a ga je plemstvo in Cerkev prisililo, da je to pravico podelil tudi njim. **Ta** **pravica** je **prešla** tudi **na mesta** in skoraj **vsako večje mesto**, ki je dalo kaj nase, je **imelo** **kovnico denarja**.
* **Denar** se je **po Evropi** močno **razlikoval med seboj** – izdelovali so ga **iz bakra**, **srebra** in **zlata**. **Različne dežele** in mesta – razen Francije – so imela ***različen* denar**. **Povečanje kovnic** denarja **in** povečanje **količine denarja v obtoku** je bil pomemben **pogoj** **za razvoj** *blagovno – denarnega* **gospodarstva**.
* **Denarju** so pogosto **primešavali druge kovine**, zato so morali **trgovci dobro poznati** **vrednosti** posameznega **denarja**. Bil je tudi ***premično bogastvo***, lahko si ga vzel s seboj in se preselil. **Osnova** za kovance so bile **žlahtne kovine**, zato je bilo **kovanje omejeno**; papirnatega denarja pa Evropa ne pozna do poznega novega veka. **Na Slovenskem** smo uporabljali oglejske novce [**Koroška, Kranjska**] in graške pfeninge [**Štajerska**], v Evropi pa je imel veliko veljavo **beneški dukat**.
* **Z menjavo denarja** so se največ **ukvarjali Judje**. **V menjalnicah** si lahko **zamenjal** **tuj denar v domače novce**. Judje so **zaračunavali velike obresti** in so bili oderuški – največje menjalno razmerje je bilo 4 : 1. Zato so jih **v 15. stoletju izgnali iz mest**. Zatočišče so našli v protestantskih mestih, ter na Poljskem, kjer je mesto našel vsakdo, ki je imel kapital.
* **Judovske družine zamenjajo bankirji** [*banco* = klop, kjer se je menjal denar]. **Banke** so pravzaprav **ustanovili Judje**, a so **po** njihovem **izgonu** postale **pomembne** **bankirske družine** [Medici v Firencah so financirali habsburškega kralja]. Lastniki bank so **krojili** celotno **srednjeveško ekonomijo** in so bili **vplivne osebnosti**. Katoliška cerkev jih je sprva označila kot satanovo delo ☺.
* **Za** še **lažji prenos denarja** so uvedli **menice**. Pogoj za to je bila ustanovitev mednarodnih bančnih hiš ali pa bančnih hiš s podružnicami. Bankir trgovcu za neko vsoto denarja napiše list papirja. **Trgovec** gre **v tujem mestu** do podružnice in **z** listom – **menico** – **dvigne denar** iz podružnice. Ta mu denar **izplača v lokalni valuti**.

Zgodnji kapitalizem

* **Začetek** kapitalistične proizvodnje je **omejen** **na** dve novi obliki proizvodnje; **založništvo** in **manufakturo**. Razvije se v Italiji 🡺 Benetkah, Milanu, Firencah in Dubrovniku. Nekateri trgovci so **te dejavnosti osnovali na dobičkih**, ki so jih **dobili z monopoli** [svila, steklo, sukno]. To jim je dolgoročno zagotavljalo še večji dobiček.
* Drug faktor za razvoj je bila **kuga** in posledičen **upad populacije**. Tako je bilo potrebno celotno **obrt reorganizirati**, saj so tudi **cehi propadali**. Ko se je začel še **naval** neukih **podeželanov na mesta** je bilo nujno potebno zagotoviti delovna mesta. To so izkoristili kapitalisti.
* Ker je bilo **ljudi za delo *preveč*** so si lahko privoščili **izkoriščanje delavcev** – **delavnik** so **podaljšali** na 12 ur, **zaposlovali** so celo 8-10 letne **otroke**, **plače** pa so bile zelo **slabe**, saj so morali ljudje delati tudi za najnižjo mezdo, če so želeli preživeti.
* **Založništvo** se pojavi **proti koncu srednjega veka**, predvsem **v** **tekstilni** **proizvodnji**. **Delovna sila** so bili predvsem **kmetje**, ki so se odkupili od fevdalca. **Trgovec** je **kmeta založil s surovino**, kmet pa mu je **v zameno naredil proizvod**. Za le – tega je trgovec plačal vnaprej. Ko je trgovec obleko prodal je dobiček obdržal samo zase.
* Drug način proizvodnje so **manufakture**. Delo je **potekalo v delavnicah**, ki so bile **last kapitalista**. Delavci so imeli **specializirano delitev dela** – nekdo je delal samo eno stvar, drugi samo drugo... **Delavci** so **pogosto** bili **pomočniki** in **vajenci**, ki prej niso imeli niti plač, pač pa so imeli delovne izkušnje. **Cehi** so dokončno **razpadli**, saj so **izdelki postajali vse cenejši**. Tako se je zelo **pospešila** končna **proizvodnja izdelka** – **znižale** so se tudi njegove **cene** na tržišču [ali pa tudi ne ☺]. **Delo** je potekalo **ročno,** ponavadi so bile zaposlene kar cele družine. Kapitalist je tudi tu pobral ves dobiček. **Manufakture** so zaživele **v rudarstvu**, **kovaštvu**, **orožarstvu** in **metalurgiji**. Predvsem rudniki so postajali pravi manufakturni obrati.
* **V rudarstvu** in **fužinarstvu** so si **rudarske družbe** pogosto **izposojale denar** od trgovskih družb – **potrebovale** so denar **za nakup dragih naprav za izčrpavanje vode**. **V zameno** so **trgovci** **določali ceno** **za odkup rude** po svojih kriterijih.
* Za **začetek kapitalistične ekonomije** so tako potrebni **trije pogoji**:
	+ Obstajati mora **posameznik z dovolj velikim kapitalom**, katerega je pripravljen vložiti v neko panogo.
	+ Na trgu delovne sile mora biti **preveč delovne sile**, da jo lahko izkoriščamo v čimvečji meri in jim plačujemo čimmanjše mezde.
	+ **Prisotnost velikega tržišča**, ki kupuje kapitalistove izdelke.
* Z razvojem blagovno – denarnega gospodarstva je **meščanski sloj postajal najnaprednejši** sloj, kajti **krepila** se je **njegova finančna moč**. To je pomenilo **konec** **fevdalnega reda** in **uveljavitev novih idej**, katerim se niso upirali tudi privilegirani sloji.

Srednjeveško podeželje

Kolonizacija Evrope

* Vzporedno **z nastankom mest** se ***kolonizira*** **podeželje**. S podeželja **v mesta prihaja** **hrana**, ki je **osnova za nastanek mesta**, sama mesta pa imajo pravila, da jim **podeželje** ne more konkurirati [**omejitve obrti in trgovanja**]
* Le **majhen del Evrope** je **obsegal rodovitno zemljo** na prehodu v srednje obdobje srednjega veka. **Pridelek** je **zadoščal** komaj **za sprotno prehrano**, ljudje so pogosto stradali.
* **V 11. stoletju** se začne **kolonizacija** – **naseljevanje ljudi na nekem ozemlju** in temeljite **kulturno – geografske spremembe** nekega **okolja**. **Število prebivalcev** se ***poveča*** za 45 milijonov in **nujno** si je **treba poiskati nov življenjski prostor** z primerno obdelovalno zemljo. To so počeli na več načinov:
	+ **Izsuševanje močvirij** [Padska nižina]
	+ **Krčenje gozdov**
	+ **Naselitev v hribovitejša območja**
	+ **Polderji** [Nizozemska]
* **Nosilci kolonizacije** si želijo **povečati prostor naselitve** in s tem možnost **pridelka** in posledično **zaslužka**. Pogosto se **na novi zemlji** **fevdalci** odločijo **ustanavljati mesta**, saj se s tem njihova oblast še dodatno utrdi. **Pri kolonizaciji** so **pomagali tudi meniški** **redovi**, ki ustanavljajo samostane – cisterijanci so intenzivno **krčili** **površine**, bendiktanci pa so **v odročnih krajih ustanavljali samostane** in tja vabili nove naseljence. Mesta v obdobju **med 10. in 12. stoletjem** nastanejo zaradi potrebe po trgovanju.
* **Srednjeveška kolonizacija** je bila **organizirana s strani vladarjev**, tako da ne moremo govoriti o preseljevanju ljudstev. **Kolonisti** so **večinoma** na novo ozemlje naseljeni **kmetje**, zato temu tipu kolonizacije rečemo **agrarna kolonizacija**. Nove **posesti so bile v lasti fevdalca**, **obdelovali** pa so jih **kmetje**. **Z nastankom mest** se **fevdalni sistem spremeni**, **prevladujejo** **zakupne kmetije** – **hube** – **z** zemljo ali **gruntom**.
* V grobem **ločimo** **notranjo** in **zunanjo** **kolonizacijo**; **notranja** pomeni **preseljevanje kmetov znotraj domačega ozemlja** ali iz enega fevda na drug. **Zunanja** kolonizacija je značilna za **osvajalno politiko**. Pri tej **zemljiški gospod s seboj pripelje svoje kmete**. To se je zgodilo na Slovenskem.
* Poznamo še **nekaj podoblik kolonizacije**:
	+ **Nižinska** – poteka v nižinskih predelih v smeri **iz gosto v redko naseljena območja**. Taka je večinoma zunanja kolonizacija, v njej se lažje uveljavijo tujci.
	+ **Višinska** – je protiutež nižinski. Taka je navadno notranja kolonizacija; **domače prebivalstvo** se **pred tujci umakne v višjeležeče kraje**. Tako nastajajo samotne kmetije, planšarska naselja. Kmetje se ukvarjajo predvsem z živinorejo. Tu so tudi nove obdavčitve [npr. sir].
	+ **Poklicna** – **ljudje z določenim poklicem se selijo iz enega na drugo območje**. To je značilno za rudarje, ki so se npr. iz Saške preselili v Transilvanijo in Srbijo. To povzroči razcvet držav Balkana.
	+ **Strukturna** – zgodi se, ko se **na neko območje naseli nov sloj**; to so npr. Židje v Evropi ali pa vitezi, ki jih Vilijem Osvajalec pripelje v Anglijo [bili so temelj njegove vojske]. V zameno so dobili majhen kos zemlje, da ne bi mogli priti na oblast.

Motivi za kolonizacijo in agrarna reforma

* Nekateri fevdalci so kot **izgovor za kolonizacijo** uporabljali **osvobajanje izpod sovražnika** [Španija] ali pa **verski razlogi** [vzhodna Nemčija].
* **V 11. stoletju** torej pride do **prihoda tehničnih inovacij** z vzhoda. Tako se je v Evropi kar naenkrat uveljavilo **triletno kolobarjenje**, ki je trajalo do 18. stoletja in Marije Terezije. Dva dela zemlje – **ozimina** in **jerina** – sta bila obdelovana, medtem, ko je tretji del – **praha** – **počival**. **Za realizacijo takega načina obdelovanja** pa je bilo potrebno kar **nekaj pogojev**:
	+ **Uporaba pluga**, ki je z obračanjem zemlje iz globine večal njeno rodovitnost
	+ **Brane, kose, vile iz železa**; te predmete je bilo lažje brusiti in niso se tako hitro pokvarili. Z njimi so ljudje hitreje opravili svoje delo.
	+ **Uporaba komatov**; konji so tako lažje vlekli in lahko dalj časa delali; prav v ta namen so uporabljali tudi **podkve**.
* Tako nastanejo številne spremebe. **Nastajati** **začnejo** različne **večje vasi**, ki se razlikujejo glede na geografske značilnosti. **Kmetje** se **kolektivno odločajo o poteku dela**, **njive** pa **se podaljšajo**, saj je to bolj ugodno zaradi oranja.

Življenje kmeta v visokem srednjem veku

* **Položaj** srednjeveškega **kmeta** se je nedvoumno **izboljšal**, **zmeljiški gospodje** pa so morali po Evropi **opuščati pridvorno gospodarstvo**, saj so potrebovali denar, ki pa ga z naturalnim gospodarstvom niso mogli dobiti.
* **Do razvoja mest** je bilo za fevd **značilno pridvorno gospodarstvo**. Večina posesti je predstavljala **pridvorna zemlja**, ki so jo **obdelovali hlapci in dekle** z gradu. **Nekaj zemlje** je **dal zemljiški gospod** **v začasni zakup kmetom** v zameno za fevdalne obveznosti [vedno in povsod – tlaka].
* Ker je **gospodarski napredek** **zahteval** modernizacijo in blagovno – denarno gospodarstvo se je moral tudi **zemljiški gospod** modernizirati. Skoraj popolnoma je **opustil pridvorno zemljo** in jo raje **razdelil** **na kmetije ali hube**. Te je nato **podeljeval kmetom** v **začasen**, pogosto pa v **deden zakup**. **Na tej** razdeljeni **zemlji** so nato **nastale hube in grunti**. **Kmetje**, ki so živeli v njih so bili **gospodarsko svobodnejši,** saj so **presežke lahko prodali** in je tak sistem zato kmeta bolj motiviral za delo.
* **Zemljo v zakup** so kmetje **dobili proti določenim obveznostim**. Te so bile **zapisane** **v urbarjih**. To so bile **zemljiške knjige**, v katerih so bile **zapisana velikost posesti**, **dajatve** in **tlaka** zemljiškemu gospodu. **Nekatere** naturalne **dajatve** je **fevdalec** v urbarjih **denarno ovrednotil**.
* **Dajatve**:
1. **Velika pravda** – žitne dajatve; kmet jih je navadno lahko plačal z denarjem.
2. **Mala pravda** – živina, mleko, jajca, mast, zelenjava... in druge stvari, ki so bile namenjene fevdalčevemu gospodinjstvu.
3. **Primščina** – to je bila dajatev ob smrti gospodarja. Fevdalcu so morali ponavadi dati najmočnejšega vola – to je bila tista glavna razlika med dednim in začasnim zakupom.
4. **Dajatev za uporabo skupne srenjske zemlje in gozda** – fevdalec je imel še vedno v lasti nekatere pomembne stavbe, npr. mlin, žago, gozd...
* **Tlaka**
1. **Po obliki**: poznamo **osebno tlako** ali pa je kmet dal živino iz hleva.
2. **Po količini**: **izmerjena tlaka** je trajala od 2 do 12 dni dela na fevdalčevem posestvu; poleg tega je fevdalec kmeta kadarkoli poklical na **neizmerjeno tlako** – to je bilo *ob nujnih dogodkih* – delo v gozdu, žetev, obdelava vinograda, gradnja mostov... ☺.
* **Dajatve** so **do 13. stoletja plačevali v naravi**, **kasneje**, v obdobju blagovno – denarnega gospodarstva pa so **veliko pravdo plačali v denarju**. S tem so bili **kmetje** **prisiljeni** svoje **izdelke** **distributirati na trgih**. Tu je znano hitro **širjenje** t.i. »kmečke trgovine« ali **tovorništva**, ki je pravzaprav obsegalo delo klasičnih trgovcev. **Dajatve** so **za vse podložnike postale enake**.
* **Poleg tlake in dajatev** je moral **kmet** **plačevati** **še** **desetino** Cerkvi, **sodne takse** zemljiškemu gospodu, **davke** deželnemu knezu ter izjemoma **tlako deželnim knezom** in **vladarjem**.
* **Zemljiški gospod** je **nadzoroval življenja kmetov** – nad njimi je **imel sodno** in **upravno oblast** in še vedno so bili nesvobodni. **Če se je kmet** seveda **odkupil** z denarjem, **je lahko** zapustil kmetijo in se **odpravil v mesto**. Mnogi zemljiški gospodje niso dovolili porok med podložniki brez njihovega dovoljenja.
* **Kmet** je **delal od vzhoda do zahoda** sonca. **Dan** je **preživljal ob delu** na polju – če za spremembo ni opravljal tlake seveda ☺. Kmet ni stradal, če je bila letina dobra, zato je bilo v njegovem največjem interesu, da delo opravi dobro. **Poljedelstvo** je bilo v glavnem **ročno**, le **pri oranju** mu je bila **v pomoč živina**. Pridelek je bil **pičel**, **gojili** pa so **žitarice** [pšenica, rž, oves, ječmen] in **zelenjavo** [lečo, repo, bob, zelje].
* **Kmetova prehrana** je bila **pičla**. Kruha je bilo malo tudi ob dobri letini; jedli so predvsem **močnik**, če je bila možnost tudi **meso** in **ribe**. Kmet **ni smel loviti in nabirati hrane po fevdalčevem gozdu**! Pomebno živilo je bil tudi **sir** in **mleko**, **pili** pa so ponavadi kar **vino** [vina je bilo očitno vedno dovolj ☺☺☺].
* Kmetova edina **zabava** so bili **verski prazniki** – le takrat namreč ni delal. **Ob** **nedeljah** je **kmet hodil v cerkev**, občasno je šel tudi na kakšno bližnjo božjo pot. Ker ni bil pismen je bil njegov stik z Biblijo omejen na freske v cerkvi.
* **Bivališče** je bilo **do 15. stoletja enodelno** – **ločen** je bil le **del za živino** in za bivanje. **Kasneje** so **hišo** delili **na kuhinjo in kamro**. Bivalne razmere so bile slabe, hiše so bile v glavnem lesene. Notranja oprema je bila borna – miza, klop, skrinja in **postelja za več članov družine**.

Nemška vzhodna kolonizacija

* **Širili** so jo predvsem **kmetje** ter **viteški redovi** z namenom **širiti vero**. Ta kolonizacija je **trajala od 10. stoletja** **pod vodstvom** **nemških cesarjev**.
* Kolonisti so **pribaltsko območje temeljito spremenili**, **izsušili** in **izkrčili**, hkrati pa so **širili** svojo **vero**, **jezik** in osvajalno politiko. Pribaltsko ozemlje je bilo že **v 12. stoletju germanizirano**, **plemena** Polabskih in Pribaltskih **Slovanov** pa **asimilirana** ali **iztrebljena**. Ohranil se je le majhen otoček Lužiških Srbov, katerih jezik je zelo podoben našemu.
* **Prva osvobojena območja** so poimenovali **Brandenburg**, s kasenjšim središčem v Berlinu. Nemci so še vedno **prodirali naprej** na sever ob Baltik, kjer so **nastala nova mesta** [npr. Riga], ki so imela enake pravice kot druga nemška mesta. **Ozemlja na Poljskem in v Litvi so Nemci izgubili**, ohranili pa so ozemlja v Prusiji. Tam so **nadzorovali** pomebno **jantarjevo pot**, pomebno vlogo pa je imela tudi Hansa

Španska rekonkvista

* **Kolonizacija** **v Španiji** je bila **posledica** **osvobajanja** krščanskih kraljestev **Aragonije, Kastilije, Navarre** in **Asturije** **izpod arabske** [mavrske] **nadoblasti**, ki je bila tam od časa velikih osvajanj; to je 8. stoletja.
* **Arabci** so na polotoku **pustili velike posledice**; Špancem so vsilili svoj način življenja, kulturno in družbeno podobo. **Kristjani so zmagali po večletnem boju**, sama **rekonkvista pa je trajala med 11. in 15. stoletjem**.
* Skupaj **z zmagami** se je pričela **kolonizacija osvojenih območij**. Zemljo so spreminjali v obdelovalne površine, **ustanavljali** so **mesta** ter **etično homogeno** **državo**. Kot zadnja je padla **Granada** 1492; to je zadnji prihod Arabcev na evropska tla.

Nemška južna kolonizacija

Kolonizacija Slovanov v vzhodne Alpe – prva faza kolonizacije

* **Prva kolonizacija** traja od **2/2 6. stoletja do 9. stoletja**, ko se končajo frankovske vojne z Obri.
* **V 6. stoletju** se slovenski predniki **naseljujejo v vzhodnoalpski prostor**. To **območje kolonizacije** obsega **70.000 km2**... [glej sklop 2]. Za to kolonizacijo je značilna **neenakomerna poselitev** **ravnin** in **rodovitnih področij**.
* **V 9. stoletju** kneza **Pribina** in **Kocelj** na ozemlje **naseljujeta slovanske koloniste** – tako kmete kot fevdalce. **Kolonizacija** se **prekine** **s prihodom Madžarom v 10. stoletju**. Nemško kmečko prebivalstvo se že naseljuje v Panonijo, Obdonavje, deloma tudi v V Alpe.
* **Novosti in značilnosti**:
	+ **Gručasta naselja** na **rodovitnih** in **zavarovanih področjih**
	+ **Naseljevanje v gričevnat svet**
	+ **Polja** so **nepravilnih oblik**
	+ Prevladuje **požigalništvo**, **motično** in **ralno poljedelstvo**
	+ **Od** leta **743** se uveljavlja **frankovski fevdalni družbeni red**

Druga faza kolonizacije

* To je **načrten poseg nemških kolonistov**. Traja od **10. do 13. stoletja**. Je **zunanjega tipa** in **poteka** predvsem **v nižine**, kjer živi pretežno slovenski narod. Ker Slovencev ni bilo dovolj za naporno delo so fevdalci **začeli uvažati svoje nemške kmete**. Nove površine so dobili s krčenjem gozdov ter močvirij.
* **Posledica** te kolonizacije je **nastajanje *nemških naselij* na Sorškem polju**, kjer so bili freisinški škofje ter na **Dravskem polju** ter na **zgornjem Koroškem**. **Slovenska** **narodnostna meja se pomakne proti jugu**, medtem ko se sever germanizira
* **Novosti in značilnosti**:
	+ **Osnovna enota naselitve** na podeželju postane **vas** [nem. Dorf]
	+ **Dolge njive**, katerih se držijo travniki [lažja uporaba pluga]
	+ **Triletno kolobarjenje, železno orodje, uporaba pluga**
	+ **Konec pridvorne posesti** – enoten podložniški razred
	+ Namesto hub postane **enota kmetija**
	+ **Obveznosti kmetov** do fevdalca so **zapisane v urbarjih** [od 13. stoletja 🡺]

Tretja faza kolonizacije

* Ta faza je **preseljevanje v hribovit predel nad 1000 m**, ker so nižine že poseljene. Taki kolonizaciji pravimo tudi **rovtarska**. **Kolonizirajo** se **območja Koroške**, **Mežiške doline**, **Karavanke**, **Kanalska dolina**, **Bohinj**, **dolina Bače**...
* Rovtarska kolonizacija **traja od 13. do 15. stoletja**. **Preseljevali** so se **pretežno** **slovenski kmetje**, a **ob močni pomoči nemških fevdalcev in kmetov**. Delno so ozemlje **v tej fazi kolonizirali tudi meniški redovi** [Pleterje, Stična].
* S kolonizacijo nastane **več slovenskih otokov**, a tudi **več *nemških***, in sicer v **Kanalski dolini**, na območju **Selške Sore, Bače** in v **Kočevju**. Razen v Kočevju so se ti **otoki asimilirali s slovenskim prebivalstvom že do 15. stoletja**, saj so **nemške fevdalne rodbine izumrle**, za kratek čas pa pridejo na oblast celjski grofje. **Slovenski** **jezikovni otoki v RNC se asimilirajo**.
* **Število kmetov** **pada** **zaradi** raznih **bolezni** in epidemij, turških **vpadov** ter **zmanjšane kolonizacije**. Na Štajerskem in Koroškem nastajajo »**pustote**«. Kmečko **prebivalstvo beži v mesta**.
* Slovensko **etično ozemlje sedaj obsega 24.000 km2**. Prav tako se **oblikuje slovenska severna narodnostna meja**: **Šmohor – Beljak – Celovška kotlina – Gosposvetsko polje – Svinja planina – dolina Meže – Labotska kotlina – Kozjak – Gornja Radgona**.
* **Narodnostno ozemlje** je razdeljeno **med** **RNC** [*Koroška, Štajerska, Kranjska, Goriška, Trst*], **Beneško republiko** [*Istra, Benečija*] ter **Ogrsko** [*Prekmurje*]
* **Novosti in značilnosti**
	+ **Manjši zaselki, samotne kmetije, nastanek urbanih naselij** [trgov in mest]
	+ Fevdalci **uvajajo dedni zakup kmetij**; **delitev plemstva** na višje in nižje
	+ **Pojav manufakture in založništva na zemljiškem gospostvu** [!].
	+ **Razmah tovorništva**
	+ **Razslojevanje kmetov** [gruntarji > kajžarji > bajtarji > kmečki delavci]

Četrta faza kolonizacije

* **Nastala je zaradi bega prebivalstva**, v osnovi **ni agrarnega pomena**. Krivi so bili **Turki**, ki so **v 15. in 16. stoletju ogrožali slovenske dežele**..
* Za obrambo nastane **Vojna krajina**. To je **območje opustelih kmetij**, **kamor** **so se** ti **Uskoki, Prebegi, Vlahi, Hrvatje**... **zatekli**. Bili so **oboroženi** in so bili **prva obrambna črta** pred turško nevarnostjo.
* Četrta faza je **potekala v Beli Krajini, Pomurju,** ob **Krki** in na **Krasu**. Kot ostanki četrte faze so **novi priimki** – Hrvat, Hrovat, Vlah, Turk, Skok.

Srednjeveško plemstvo in duhovščina

Gradovi

* **Gradovi** so do 15. stoletja služili kot **obrambne postojanke**. Ležali so **na vzpetinah** ali težko dostopnih področjih. Imeli so **debela obzidja**, **znotraj** katerih so bili **bivalni prostori**. Nekateri gradovi so imeli celo **vodne jarke**.
* **Na gradu** so bili tudi t.i. **gosposki prostori** – tam so se dogajali turnirji, diplomatska srečanja, dvorne igre...
* Grad je bil tudi **upravno** in **sodno središče**. Sodnik je bil – kakopak – graščak sam. **V uradih** so bili **oskrbniki**, ki so skrbeli, da je oskrba gradu potekala normalno in da so kmetje delali, medtem ko so **pisarji** popisovali velikost kmetij.
* **Poznosrednjeveško plemstvo** se je namesto za življenje v gradovih **odločalo za življenje v mestih**, ki so bila **bolj varna** in **udobna**, pa še več možnosti za zaslužek je bilo.

Plemstvo

* **Srednjeveško plemstvo** je imelo **v fevdalizmo vodilno vlogo**. **Oblast** je bila **dedna**, tako da so bile **pogoste velike in močne plemiške rodbine**. Pogosto so bile močnejše od vladarjev samih. **Zemljo so dobili v upravljanje** najprej **kot alod** v začasno, **kasneje** pa še **kot fevd** v dosmrtno uživanje. **V Angliji** so si **v 13. stoletju** z *Veliko listino svoboščin* **zagotovili pravico do soupravljanja države**, v Nemčiji pa so tako ali tako sami volili cesarja...
* **Višje plemstvo** je imelo [logično ☺] **več bogastva** in je pogosto po blišču in ugledu tekmovalo z vladarjem. Imeli so ogromno **politično moč**. **Gradili** so mogočne in **nedostopne gradove**. Včasih so se **vključevali v ekonomijo**, da bi povečali svojo moč in bogastvo. Bili so **meceni kulture in umetnosti**.
* **Nižje plemstvo** je živelo na **manjših posestvih**. **Stopnja** plemstva je bila **odvisna od** tega, katere **stopnje** je bil tvoj **senior** [vladar je bil prve stopnje]. Za ta sloj so značilni **minestreali** – **nižji, nesvobodni plemiči**, ki so **za seniorja opravljali** **vojaške službe**. Politične moči niso imeli. Njihovo življenje je bilo precej preprosto.
* **Prehrana** je bila **pomemben obred** v življenju plemiča – znane so **masovne** **požrtije**, na katerih so stregli 40 in več jedi [mmmmmm ☺]. Imeli so zelo **pester jedilnik** z veliko **mesa**, ki je bilo **začinjeno** in **soljeno**. Poleg tega so jedli še bel **kruh**, **sir**, **jerebice** in **zelje** **s slanino**. Pri jedi se je **streglo vino**, po izvrstnih in bogato založenih vinskih kleteh so bili znani predvsem samostani.
* **Jedli** so **z uvoženega porcelana** in **keramičnih izdelkov**. Vilic še niso poznali. Masivne mize so bile osvetljene z baklami in oljenkami.

Viteštvo

* Sam izraz se **navezuje na težko oboroženega konjenika**. Vitezi so bili **najnižje na plemiški lestvici**, njihova **glavna naloga** pa je bilo **bojevanje**. **V 11. stoletju** so to navadno bili **avanturisti**, ki so služili vojsko za različne fevdalne gospode.
* **Viteški ideal** so bili **pošteni**, **etični** in **hrabri plemiči**, ki se **borijo za Boga** in **čast** svoje izvoljenke, **dobri pesniki** in **pevci** ter **polni značajskih vrlin in znanja**. No, v tedanji [zamaščeni] družbi takih idealov **ni bilo prav veliko**, čeprav je bil sam **viteški naziv izredno popularen...** ☺.
* Viteški **ideali so se ohranjali prek epov**. **Te** so **širili trubadrurji** – potujoči pevci.

Duhovščina

* **Duhovščina** je bila **najbolj izobražen sloj** v srednjem veku. Bila je **razslojena** po **ugledu**, **položaju** in **bogastvu**.
* **Višja duhovščina** je živela **razkošno življenje**, podobno plemiškemu. To jim je **omogočala zemljiška posest**, ki so jo **večali z darili in trgovino z odpustki**. Njihov **razuzdan način življenja** **ni bil** nič **nenavadnega**, saj je velik **del višje duhovščine** **izhajal iz plemstva**. Tako je večina samostanov in župnij bila v plemiški lasti, saj so jih ustanavljale plemiške družine – in v zameno jasno pobirale masten del desetine ☺
* **Nižja duhovščina** je bila **preprosta** in **neizobražena**. To so bili **župniki** in **menihi**, ki so številčno presegali višjo duhovščino. Živeli so **ubožno življenje** in se **ukvarjali** **s pastoralno** in **dobrodelno dejavnostjo**. Skoraj se niso razlikovali od kmetov – so pa za razliko od plemičev in višje duhovščine verjeli v boga ☺☺☺.

Kuga

* **Obdobje kuge** je značilno **med leti 1348 – 1350**. **V Evropi** je zaradi nje **pomrla 1/3 prebivalstva,** predvsem meščanov, kajti higiena je bila na zelo nizkem nivoju. **Širila** se je **iz Indije, prek Kitajske, svilne poti v Evropo**. **Najbolj** je **prizadela RNC**, saj poleg higiene tudi zdravstvo ni bilo na zavidljivi ravni.
* **Evropejci** **obdolžijo Žide**, ki naj bi zastrupljali vodo. Ti **zbežijo na Poljsko**, kjer jim zatočišče ponudi kralj Kazimir.
* **Gospodarske posledice kuge** so bile nepopisne; **neobdelana zemljišča**, **opuščene** **vasi** in **lakota** so sprožila kmečke upore [Francija, 1358] ali pa celo željo po nestanovski družbi [Anglija, 1381]. **Upori so bii zatrti**.
* Ker je bilo treba gospodarstvo nekako le oživiti so **zemljiški gospodje kmetom ponujali razne ugodnosti**. **Znižali** so jim **tlako**, **naturalne dajatve** so **spremenili v denarne**. To je bilo za kmeta ugodnejše, saj je vrednost denarja padala.
* Blagovno – denarno **gospodarstvo** je **naraščalo** kljub kugi. Vsa **srednjeveška dejavnost se je vrtela okoli trgovine** , predvsem tiste **z luksuznim blagom** iz daljnih dežel. Z **manufakturo** in **založništvom** so **lahko zalagali vedno večje množice ljudi**. **Posest** **ni** bila **več vir zaslužka** – bogat človek je imel denar. Taka **miselnost je odpirala vrata humanizmu in renesansi**.

Kazalo – srednjeveška mesta in podeželje

[Srednjeveška mesta 2](#_Toc33301374)

[Nastanek srednjeveških mest 2](#_Toc33301375)

[Razvoj mest 2](#_Toc33301376)

[Mesta po Evropi 4](#_Toc33301377)

[Mestni gospod in mestne pravice 5](#_Toc33301378)

[Mestna samouprava 6](#_Toc33301379)

[Sestava prebivalstva 6](#_Toc33301380)

[Podoba srednjeveških mest in življenje v njih 7](#_Toc33301381)

[Gospodarstvo srednjeveških mest 8](#_Toc33301382)

[Obrt 8](#_Toc33301383)

[Cehi 8](#_Toc33301384)

[Trgovina 9](#_Toc33301385)

[Sejmi, sejemska in trgovska območja in trgovske zveze 10](#_Toc33301386)

[Trgovske pravice 11](#_Toc33301387)

[Denar in denarno poslovanje 12](#_Toc33301388)

[Zgodnji kapitalizem 12](#_Toc33301389)

[Srednjeveško podeželje 13](#_Toc33301390)

[Kolonizacija Evrope 13](#_Toc33301391)

[Motivi za kolonizacijo in agrarna reforma 14](#_Toc33301392)

[Življenje kmeta v visokem srednjem veku 15](#_Toc33301393)

[Nemška vzhodna kolonizacija 16](#_Toc33301394)

[Španska rekonkvista 16](#_Toc33301395)

[Nemška južna kolonizacija 17](#_Toc33301396)

[Kolonizacija Slovanov v vzhodne Alpe – prva faza kolonizacije 17](#_Toc33301397)

[Druga faza kolonizacije 17](#_Toc33301398)

[Tretja faza kolonizacije 17](#_Toc33301399)

[Četrta faza kolonizacije 18](#_Toc33301400)

[Srednjeveško plemstvo in duhovščina 18](#_Toc33301401)

[Gradovi 18](#_Toc33301402)

[Plemstvo 19](#_Toc33301403)

[Viteštvo 19](#_Toc33301404)

[Duhovščina 19](#_Toc33301405)

[Kuga 20](#_Toc33301406)

[Kazalo – srednjeveška mesta in podeželje 21](#_Toc33301407)